stanford-oval/wikipedia huggingface dataset:
תל נישא

| --- | --- |
אין תמונה חופשית
 היסטוריה
 תקופות:  תקופת הברונזה, תקופת הברזל 
 מיקום
 מדינה:  ישראל 
 קואורדינטות:  32°29′18″N 35°31′03″E﻿ / ﻿32.48827°N 35.517589°E﻿ / 32.48827; 35.517589
  (למפת עמק בית שאן מוגדלת) תל נישא(למפת עמק בית שאן רגילה) תל נישא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל נישא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל נישא
 
תל נישא, או תל אל-מנשייה, הוא תל עתיק בעמק בית שאן, הממוקם בין העיר בית שאן לבין היישוב נווה איתן, כחצי קילומטר דרומה מאזור התעשייה מפעלי שאן. השם "מנשייה" (בערבית: منشيّة) נובע משורש הערבי "אנשא", שפירושו הוא "לבנות". בשל כך, השמות "מנשייה" ו"אל-מנשייה" הם שמות נפוצים בארץ ישראל, הניתנים לרוב לשיכונים בתוך או בקרבת ערים, ולכפרים שצמחו מתוך שיכונים אלו.
תל נישא מהווה תל גדול וגבוה לסביבתו: הוא מתנשא לגובה של כ-15 מטר, ופסגתו משתרעת על שטח של כ-11 דונם. במרגלות הדרום מערביים של התל נובעים מעיינות המהווים את מקורות הנחל ואדי אל מנשייה, נחל איתן הנשפך לנהר הירדן.
על המדרונות המזרחיים והדרומיים של התל נמצא ונלקט ממצא ארכיאלוגי רב, הכולל ברובו חרסים מתקופת הברונזה ומתקופת הברזל. בנוסף, במרגלות התל ובסמוך למעיינות נמצאו כלי צור רבים מהתקופה הפלאוליתית, התקופה הנאולותית, תקופת הברונזה, ותקופת הברזל.
הערות שוליים

↑  זאב וילנאי, "מנשיה - שם", אריאל - אנציקלופדיה לידיעת ארץ ישראל, (כרך -', עמ' 4439–4440 ), עם עובד - תרבות וחינוך, 1978.
1 2 3  תל נישא באתר הסקר הארכאולוגי של ישראל של רשות העתיקות.
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
תפוס ת'פטיש

| --- | --- |

כרזת הסרט
 בימוי:  תובי גנקאל, גונר קרלסון
 הופק בידי:  Hilmar Sigurðsson, Arnar Thor Thorisson 
 תסריט:  תובי גנקאל, מיק קסל, פרי, מארק הודקינסון
 עריכה:  אליזבת רונלדסדור 
 שחקנים ראשיים:  ג'וסטין גרג, פול תילק, ניקולה קוכלן, ליז לויד, אלן סטאנפורד, אמט סכנלן, ג'. דרו לוכס
 מוזיקה:  סטיפן מקקאון 
 אנימטור:  Peter Bohl 
 מדינה:  איסלנד, גרמניה, אירלנד 
 חברת הפקה:  CAOZ, Ulysses Filmproduktion, בפסקה זו רשומה אחת נוספת שטרם תורגמה 
 שיטת הפצה:  הפצה לאולמות הקולנוע 
 הקרנת בכורה:  14 באוקטובר 2011
 משך הקרנה:  80 דקות
 שפת הסרט:  איסלנדית
 סוגה:  סרט קומדיה, סרט הרפתקאות, סרט לכל המשפחה 
 www.legendsofvalhalla.com
 דף הסרט ב־IMDb
 
תפוס ת'פטיש (באיסלנדית: Hetjur Valhallar - Þór) הוא סרט אנימציה ממוחשבת איסלנדי משנת 2011.
תקציר העלילה

ת'ור הוא נפח שחי עם משפחתו בכפר קטן באושר, עד שבמקרה מגיע אליו כלי הנשק החזק בעולם "פטיש המחץ". קצת מאוד זמן אחרי שהוא מוצא את הפטיש הוא מוצא את עצמו נלחם עם יצורים דוממים של המלכה המרשעת, הל, שרוצה להשתלט על העולם. הל ויצוריה מקפיאים כל מקום שעוברים בו בניצחון ומצליחים לשים יד על הפטיש. גם כשהכל היה נראה אבוד, העזרה הגיעה מהמקום הכי לא צפוי: ת'ור יוצא למאבק האחרון, להשיב את פטיש המחץ ואת השליטה אליו.
הפקת הסרט בעברית

את גרסת הסרט בעברית ביים דן שצברג והפיקו אמי בכר, גילי בכר, יעל אללוף ודן שצברג.
הפקת הסרט בעברית > דיבוב

יהונתן מגון – ת'ור
קובי מימון – פטיש המחץ
נורית בנאי קורן – האמא
מאיה מיטלפונקט – פרייה
עדן גמליאל – אדה
יורם יוספסברג – אודין
אמנון וולף – תרים
דן שצברג – סינדרי
ניקול ראידמן – המלכה הל
עמי מנדלמן – היימדל
אלי לולאי – קולות רקע
גדי לוי – קולות רקע
דן קיזלר – קולות רקע
הפקת הסרט בעברית > מוזיקה

סער בדישי – מקהלה
שרון כהן – ניהול מוזיקלי
ראו גם

תור – אל במיתולוגיה הנורדית.
שקלול תמורות אבולוציוני

שקלול תמורות אבולוציוני (באנגלית: Evolutionary Tradeoff) הוא מצב שבו האבולוציה אינה יכולה לקדם חלק אחד של מערכת ביולוגית מבלי לדכא חלק אחר שלה. בביולוגיה, וליתר דיוק בביולוגיה אבולוציונית, שקלול התמורות מתייחס לתהליך שבאמצעותו תכונה עולה בכשירותה על חשבון ירידה בכשירות של תכונה אחרת. הגורם לשקלול תמורות אבולוציוני הוא, ככל הידוע, העובדה שבגלל מגבלות משאבים (למשל אנרגיה, בית גידול/מרחב, זמן) לא ניתן להשיג אופטימיזציה בו-זמנית של שתי תכונות. סיבה נוספת לשינויים אבולוציוניים היא שהמאפיינים של הגברת הכשירות של תכונה אחת בקרב האורגניזם משפיעים לרעה על הכשירות של תכונה אחרת בקרב אותו אורגניזם. קשר שלילי זה נמצא בתכונות שהן פליאוטרופיות באופן אנטגוניסטי – גן אחד אחראי למספר תכונות שלא כולן מועילות לאורגניזם – או כאשר קיימת תאחיזה לא שוויונית: קשר לא אקראי של אללים בלוקוסים שונים במהלך השלב הגמטי.
רקע ותיאוריה

התפיסה מאחורי שקלול תמורות אבולוציוני היא שעלייה בכשירות או תפקוד בתכונה אחת חייבת לבוא על חשבון ירידה בכשירות או תפקוד בתכונה אחרת. "מודל Y" קובע שבתוך אורגניזם, כל שתי תכונות נקבעות על ידי משאבים ממאגר משותף. "מודל Y" הוא כלי שימושי שסיפק תובנה חשובה, אך עבר הפשטת יתר בחלק מהספרות. חוקרים ביצעו הרחבות מתמטיות ל"מודל Y" על מנת לקבל תובנות לגבי שקלול תמורות אבולוציוני.
שקלול תמורות אבולוציוני משפיע על שינוי אבולוציוני על ידי אילוץ. למונח "אילוץ" יש שתי משמעויות: מעכב (האטה), אך לא עצירת אבולוציה בכיוונים מסוימים, או מסלול אבולוציוני מסוים שלא זמין בפני הברירה הטבעית. ההבחנה בין שני המובנים של המילה "אילוץ" חשובה מכיוון שלפי ההגדרה הראשונה כל מצבי התכונה, או צורותיה, אפשריים. לפי ההגדרה השנייה, חלק ממצבי התכונה אינם ניתנים להשגה. כאשר דנים בשקלול תמורות אבולוציוני חשוב להבהיר באיזה מובן של המילה משתמשים.
דוגמאות

שקלול תמורות אבולוציוני יכול לגרום ירידה בכשירות, בעיקר בהצלחה ברבייה, ירידה שנגרמת על ידי תכונה אחת כתוצאה מהעלייה בכשירות הנגרמת על ידי תכונה שונה. מדובר גם בתכונות שקשורות לכושר גופני, וכן לתכונות הקשורות לקצב גדילה, גודל גוף, תגובת עקה, עיתוי רבייה, כמות/איכות צאצאים, אריכות ימים ותפוצה ביולוגית.
דוגמה לשקלול תמורות אבולוציוני היא קשר שלילי בין הגיל לגודל בבגרות. שיעורי הגדילה נמצאים במתאם הפוך לגודל המרבי. כלומר, הפרטים שגדלים הכי מהר מייצרים את הבוגרים הקטנים ביותר (שהגיעו לגיל הפוריות) ופרטים הגדלים לאט מייצרים בוגרים גדולי גוף. דוגמה קלאסית נוספת היא שקלול התמורות בין השקעת אנרגיה ברבייה לעומת הישרדות. אם לאורגניזם יש כמות אנרגיה שיש לחלק בין כל הפונקציות שהאורגניזם מבצע, אזי ככל שמוקצה יותר אנרגיה לרבייה (פעילות מינית מוגברת/גודל איברי הרבייה), כך יש פחות אנרגיה זמינה להישרדות (אריכות ימים / גודל כלי נשק כגון שיניים, ציפורניים, קרניים, שרירים וכו'). לדוגמה, באמצעות מניפולציה ניסויית במעבדה החוקרים הצליחו לראות כי עלייה בפעילות הרבייה נמצאת בקורלציה עם ירידה באריכות החיים בזבוב הפירות הזכר (תסיסנית המחקר). עדויות נוספות על שקלול התמורות בין רבייה להישרדות מגיעות ממחקר שנעשה על טורפים ימיים. נמצא שגם אורך איברי המין וגם מסת האשכים קשורים להשקעה בציוד טרום-הזדווגותי.
שקלול תמורות אבולוציוני קיים גם בהקשר של הסתגלות לסביבה ספציפית. כשירות מוגברת בסביבה ספציפית תגרום לאובדן כשירות בסביבות אחרות. חוקרים השתמשו באבולוציה ניסיונית כדי לבדוק את התיאוריה הזו בחיידק "Escherichia coli" בטמפרטורה שסביב 20 מעלות צלזיוס. הם מצאו שהגם שהממצא אינו אוניברסלי (אם כי הדבר נמצא בכל הפרטים בניסוי), בדרך כלל חלה ירידה בכושרו של החיידק כאשר הוא גדל בטמפרטורה של 40 מעלות צלזיוס.
דוגמאות אנושיות / קליניות

ניתן למצוא דוגמאות לשקלול תמורות אבולוציוני גם במחקרים הכוללים נבדקים אנושיים. ניתן לראות שקלול תמורות בין צמיחה ותפקוד חיסוני באוכלוסיות אנושיות בהן האנרגיה היא גורם מגביל. מחקר שנערך על בוליביה הכפרית גילה שילדים שחווים תגובה חיסונית מוגברת גדלים לגובה נמוך יותר מאשר אלה עם רמה תקינה של תגובה חיסונית. מגמה זו הייתה חזקה יותר בילדים מתחת לגיל חמש, בו ילדים חווים צמיחה מהירה, וכן בילדים עם פחות מאגרי שומן.
נצפה גם שקלול תמורות בין צמיחה ורבייה. במחקר שנערך על מתבגרות בהריון, החוקרים הבחינו שפחות אנרגיה הוקצתה לעוברים של נשים שעדיין גדלות מאשר לאלה שהשלימו את גדילתן.
מוטציות ספציפיות בגנים המקודדים לשרשרות הגלובין, שמרכיבות את ההמוגלובין, נמצאות באוכלוסיית אפריקה שמדרום לסהרה בקורלציה ישרה לתפוצת מחלת המלריה. מוטציות אלה, אשר העיקריות בהן גורמות לאנמיה חרמשית, המוגלובין C ותלסמיה, משפיעות הן כמותית והן איכותית על תפקוד ההמוגלובין. תפקוד לקוי של המוגלובין משפיע על משך שרידות האריתרוציטים במחזור הדם, דבר אשר גורם להפרעה במחזור החיים של טפילי המלריה בתוכם. זו דוגמה לשקלול תמורות אבולוציוני, מכיוון שהאנמיה החרמשית פוגעת באיכות חייו של החולה ואף עשויה לקצר את חייו, אך מנגד מביאה לכך שתהיה לו עמידות מוגברת למלריה. כך הוא עשוי להגיע לגיל פוריות ולהעביר לצאצאיו את המוטציה בגן שנושאת את האנמיה החרמשית. יש לו עדיפות בהישרדות על פני בני סביבתו שלא נושאים את הגן לאנמיה חרמשית, כי אלה ימותו צעירים ממלריה, לפני שיתרבו, וכך לא יצליחו להעביר את הגנים שלהם לצאצאיהם. כך מתפשט הגן לאנמיה חרמשית באוכלוסיית אפריקה שמדרום לסהרה.
מחלות אנמיה חרמשית, המוגלובין C ותלסמיה אינן מונעות את ההדבקה בטפילי המלריה, אך מקנות לאוכלוסיית הלוקים בהן הגנה מסוימת בפניה.
שקלול תמורות אבולוציוני נצפה גם ברפואה הקלינית. לדוגמה, טיפול הורמונלי חליפי לנשים לאחר גיל המעבר עשוי להפחית את הסיכון לסרטן השחלות ודלדול עצם, אך יכול להגביר את הסיכון לסרטן השד. ניתן לקשר זאת לעובדה שסטרואידים שחלתיים פועלים גם כהורמונים טרופיים של העצם וגם כממריצים מיטוטיים ברקמת השד.
ראו גם

שקלול תמורות
הערות שוליים

↑  Garland, T. (2014). Trade-offs. Current Biology, 24(2), R60-R61.
↑  Garland, T., Downs, C. J., & Ives, A. R. (2022). Trade-offs (and constraints) in organismal biology. Physiological and Biochemical Zoology, 95(1), 82-112.
1 2 3  Roff, D. A., & Fairbairn, D. (2007). The evolution of trade‐offs: where are we? Journal of evolutionary biology, 20(2), 433-447.
↑  Ou, Qiang; Vannier, Jean; Yang, Xianfeng; Chen, Ailin; Mai, Huijuan; Shu, Degan; Han, Jian; Fu, Dongjing; Wang, Rong (29 באפריל 2020). "Evolutionary trade-off in reproduction of Cambrian arthropods". {{cite web}}:  (עזרה)
↑  Zera, A. J., & Harshman, L. G. (2001). The physiology of life history trade-offs in animals. Annual Review of Ecology and Systematics, 32(1), 95-126.
↑  Lancaster, L. A.-O., Morrison, G., & Fitt, R. N. (2017). Life history trade-offs, the intensity of competition, and coexistence in novel and evolving communities under climate change. Philosophical Transactions of the Royal Society BLID https://doi.org/10.1098/rstb.2016.0046 (Electronic)).
↑  Stearns, S. C. (1989). Trade-offs in life-history evolution. Functional Ecology, 3(3), 259-268.
↑  Partridge, L., & Farquhar, M. (1981). Sexual activity reduces lifespan of male fruit flies. Nature, 294(5841), 580-582.
↑  Fitzpatrick, J. L., Almbro, M., Gonzalez‐Voyer, A., Kolm, N., & Simmons, L. W. (2012). Male contest competition and the coevolution of weaponry and testes in pinnipeds. Evolution: International Journal of Organic Evolution, 66(11), 3595-3604.
↑  Bennett, A. F., & Lenski, R. E. (2007). An experimental test of evolutionary trade-offs during temperature adaptation. Proceedings of the National Academy of Sciences, 104(suppl 1), 8649-8654.
↑  McDade, T. W., Reyes‐García, V., Tanner, S., Huanca, T., & Leonard, W. R. (2008). Maintenance versus growth: investigating the costs of immune activation among children in lowland Bolivia. American Journal of Physical Anthropology, 136(4), 478-484.
↑  Scholl, T. O., Hediger, M. L., Schall, J. I., Khoo, C. S., & Fischer, R. L. (1994). Maternal growth during pregnancy and the competition for nutrients. The American Journal of Clinical Nutrition, 60(2), 183-188. https://doi.org/10.1093/ajcn/60.2.183.
↑  ‏Sickle Cell Anemia - Pathophysiology.
↑  ‏Hemoglobin C Disease - Overview.
↑  ‏Alpha Thalassemia - Kids Health.
↑  ‏Beta Thalassemia - Kids Health.
↑  Modiano D, Luoni G, Sirima BS, Simporé J, Verra F, Konaté A, Rastrelli E, Olivieri A, Calissano C, Paganotti GM, D'Urbano L, Sanou I, Sawadogo A, Modiano G, Coluzzi M. (2001). Haemoglobin C protects against clinical Plasmodium falciparum malaria. Nature. 414(6861):305-8. PMID 11713529.
↑  Nyirjesy, I. (2003). Breast cancer and hormone-replacement therapy: the Million Women Study. The Lancet, 362(9392), 1330.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תקרת שכר

ערך זה עוסק בהגבלה על גובה השכר המרבי. אם התכוונתם להגבלה זו בספורט, ראו .
תקרת שכר או שכר מקסימום היא הגבלה על גובה השכר המרבי שניתן לשלם במדינה מסוימת או בענף כלכלי מסוים. תקרת שכר נקבעת בחוק או בהסכם.
שכר מקסימום מהווה תפיסה כלכלית שנויה במחלוקת, שתומכיה רואים בה את המשכה של תפיסת שכר המינימום, שהוא הסכום הנמוך ביותר שמותר למעביד לשלם לעובד. שניהם, שכר המינימום ושכר המקסימום, הם שיטות לוויסות פיזור ההון בחברה.
על אף שבמדינות רבות ובכללן ישראל, נחקקו חוקים הקובעים שכר מינימום, מעטים הם המקרים בהם נחקקו חוקים הקובעים שכר מקסימום. חוקים שכאלו חוקקו לרוב במדינות רווחה, כגון שוודיה, בה פעל החוק תקופה מסוימת בשנות ה-60 של המאה ה-20 לפני שבוטל במסגרת הליברליזציה במשק השוודי. במהלך המאה ה-16 חוקק הפרלמנט האנגלי חוק שקבע כי פקידי מחוזות יכולים לקבוע תקרות שכר עבור תושבי האזור, בהתאם לצורכי התקופה. ניסיון מודרני יותר לשכר מקסימום אירע בבחירות לנשיאות ארצות הברית בשנת 2000, עת מתמודד מטעם מפלגת הירוקים, הכניס למצעו חוק זה, אך כצפוי לא זכה בבחירות וההצעה נגנזה.
בשנת 2010 עלתה הצעה לחוקק בישראל חוק "שכר מקסימום"  על ידי ח"כ שלי יחימוביץ' וח"כ חיים כץ, עיקר הצעת החוק היה לקבוע כי הפער המרבי בין מקבל השכר הגבוה ביותר למקבל השכר הנמוך ביותר בחברה ציבורית יהיה עד פי חמישים. ההצעה נגנזה.[דרוש מקור]
בספורט

בספורט מקצועני נקבעת לעיתים תקרת שכר שקבוצת ספורט מקצוענית רשאית לשלם לשחקניה כמשכורת. הגבול נקבע על ידי הגבלה יחידנית (הגבלת משכורת לשחקן בודד) או הגבלה קבוצתית (הגבלת הסכום הכולל של המשכורות שהקבוצה משלמת לשחקניה), או על ידי שתי ההגבלות יחד. מספר ליגות ספורט מקצועניות אימצו את שיטת תקרת השכר, כדי להפחית את העלויות הכוללות של שכר השחקנים וכדי ליצור שוויון וסטנדרט אחיד בין כל קבוצות הליגה.
בתאגידים פיננסיים בישראל

במרץ 2016 אישרה הכנסת את חוק תגמול לנושאי משרה בתאגידים פיננסיים (אישור מיוחד ואי-התרת הוצאה לצורכי מס בשל תגמול חריג), התשע"ו-2016, העוסק בהגבלת השכר המשולם לבכירים בגופים פיננסיים (בנקים, חברות ביטוח, קרנות נאמנות וכדומה). החוק קובע שבהתקשרות של תאגיד פיננסי עם נושא משרה בכירה או עובד בתאגיד הפיננסי אין לאשר תגמול שגובהו עולה על פי 35 מהתגמול (למשרה מלאה) של עובד התאגיד, לרבות עובד של קבלן כוח אדם שהתאגיד הוא המעסיק בפועל שלו, ועובד של קבלן שירות המועסק במתן שירות אצל התאגיד. בנוסף, חלק השכר שמעל 2.5 מיליון ש"ח בשנה (וחלק יחסי של סכום זה בהעסקה של פחות משנה) לא יוכר למעסיק כהוצאה, לעניין חישוב המס החל עליו (כלומר יהיה חייב במס חברות).
בדברי ההסבר להצעת החוק הוצג המניע לצעד זה:
הערות שוליים

↑   היסטוריית החקיקה של חוק תגמול לנושאי משרה בתאגידים פיננסיים (אישור מיוחד ואי-התרת הוצאה לצורכי מס בשל תגמול חריג), התשע"ו-2016, במאגר החקיקה הלאומי באתר הכנסת
↑  הצעת חוק תגמול לנושאי משרה בתאגידים פיננסיים (אישור מיוחד ואי–התרת הוצאה לצורכי מס בשל תגמול חריג), התשע"ד-2014, ה"ח הממשלה 883 מ-21 ביולי 2014
תיון

תיונים בצורת ארבעון מהחומר פוליאקטיד (PLA), ביופלסטיק, המכילות עלי מנטה מיובשים
תיון ללא תווית נייר, המוצא מספל תה חם באמצעות כפית, בתום תהליך החליטה
תיון או שקיק תה הוא שקיק סגור ונקבובי המכיל בדרך כלל עלי תה, המיועדים לחליטה במים חמים. במקור שימשו התיונים לחליטה של עלי תה (מסוג קמליה סינית) בלבד, ובהמשך הם החלו לשמש גם לחליטת צמחים אחרים.
תיונים עשויים בדרך כלל מנייר סינון או מפלסטיק ייעודי, ומדי פעם מבד כותנה או משי. ניתן להשתמש בתיון מספר פעמים, עד שהחליטה תהיה דלילה מידי. לחלק מהתיונים מחובר חוט, שבקצהו השני ישנה חתיכת נייר עם תווית, המסייעת בהוצאת התיון תוך הצגת המותג או סוג התה.
ייצור התיונים

התיונים מיוצרים ממגוון חומרים, במגוון צורות ולשימושים שונים.
ייצור התיונים > שימושים

על פי רוב התיונים מיוצרים עבור חליטת תה או צמחים אחרים. בהתאם לכך, ניתן להשיג תיונים המכילים מגוון סוגים של תה. כמו כן קיימים גם תיונים המכילים חליטות צמחים שונות. על פי רוב התיונים מכילים חלקי עלים, אך לפעמים ניתן למצוא גם תיונים המכילים עלים שלמים.
ייצור התיונים > חומרים

הנייר ממנו עשויים התיונים דומה לנייר הפילטר המיועד לחליטת קפה והוא נוצר מתערבות של סיבי עץ וירקות. בחלק מהשקיות יש חומרים פלסטיים עמידים בחום כמו PVC או סיבי פוליפרופילן, קיימים גם תיונים העשויים מניילון.
ייצור התיונים > צורת התיון ואופן החליטה

באופן מסורתי, שקיות התה היו בצורת ריבוע או מלבן. עם הזמן יצאו לשוק גם תיונים עגולים ותיונים בצורת פירמידה, שעל פי היצרנים שלהם מאפשרים חליטה איכותית יותר. אנשי איכות הסביבה מעדיפים תיונים העשויים ממשי על פני תיונים העשויים מניילון בגלל בעיות בריאותיות והתכלות.
ניתן לרכוש גם תיונים ריקים למילוי עצמי. תיונים למילוי עצמי משלבים את קלות השימוש של שקית תה המיוצרות באופן מסחרי עם היכולת לבחור ולברור את טיב ואופי החליטה.
היסטוריה

יש שתי גרסאות בנוגע להמצאת שקיק התה:
האחת מספרת כי סוחר תה הודי קיבל משלוח של ארגזי תה ששהו באניה שחלפה בדרכה בסערה. טלטולי האניה גרמו לעלי התה להמחץ, ובמקום עלים יפים קיבל עלי תה מרוסקים. על מנת לא להשליך את כל המטען, ארז את שברי העלים בשקיקי בד ושיווק אותם.[דרוש מקור][מפני ש...]
הגרסה השנייה משייכת את ההמצאה לסוחר תה ניו יורקי בשם תומאס סליוואן שקיבל תה מסוג חדש וטוב, כקידום מכירות שלח ללקוחותיו דוגמיות של התה ארוזות בבד משי, הלקוחות התעצלו לפתוח את השקית, והטילו אותה לכוס עם מים רותחים.
הפטנטים על שקיות תה ותיונים הוצאו בשנת 1903 והתיונים המודרניים הראשונים היו למעשה שקיות בד תפורות ביד. גרסאות מסחריות של תיונים הופיעו בשנת 1904.
המכונה הראשונה לאריזה של תיונים הומצאה בשנת 1929 על ידי אדולף רמבולד עבור חברת טקאן הגרמנית.
בשנת 1930 קיבל ויליאם הרמנסון פטנט על תיון עשוי נייר שניתן לאטימה באמצעות חום. שקית התה המלבנית הנפוצה בתקופה המודרנית לא הומצאה עד שנת 1944. לפני כן, שקיות תה דמו לשקים קטנים.
פעילויות הקשורות לתיונים

שקיות תה דקורטיביות הפכו לבסיס לאוספים גדולים ואספנים רבים אוספים שקיות תה מרחבי העולם. מועדוני אספנים של שקיות תה נפוצים ברחבי העולם והחברים בהם מתעניינים בפריטים שונים הקשורים לתה. מועדוני אספנים מקוונים כוללים לעיתים קרובות קטלוגים של שקיות תה, כמו גם כלי מעקב על אוספים. בנוסף, אספני שקיות תה אוספים לרוב פריטים אחרים הקשורים לתה, כמו תוויות. אתרים אלה מספקים גם כפלטפורמות לדיונים והסדרי סחר בין אספנים.
העיסוק בקיפול שקיות התה החל בהולנד ולעיתים קרובות נזקף לזכותו של טייני ואן דר פלאס Tiny van der Plas. מדובר בסוג של אוריגמי שבו מקופלים ריבועים זהים של נייר עם דוגמת (אשר חתוכים מקדמת העטיפות של שקיות התה), ואז מסדרים אותם ברוזטות. לרוזטות אלה משתמשים בדרך כלל לקישוט כרטיסי ברכה. פעילות זו הפכה למלאכה פופולרית בארצות הברית ובבריטניה מאז שנת 2000.
מדעני קרקע השתמשו בשקיות תה סטנדרטיות כדי למדוד את שיעור הפירוק של חומרים אורגניים בקרקעות שונות.
ראו גם

מסננת תה (אנ')
הערות שוליים

↑  Smithers, Rebecca (2 ביולי 2010). "Most UK teabags not fully biodegradeable, research reveals". the Guardian (באנגלית). {{cite news}}:  (עזרה)
↑  Fabricant, Florence (13 בספטמבר 2006). "Tea's Got a Brand New Bag". The New York Times. {{cite news}}:  (עזרה)
↑  Begley, Sarah (3 בספטמבר 2015). "The History of the Tea Bag" (באנגלית). {{cite news}}:  (עזרה)
↑  "Tea-leaf holder". USPTO. נבדק ב-25 באוקטובר 2013. {{cite web}}:  (עזרה)
↑  Rexing, Bernd (2011-05-14). "14. Mai 1996 - Teebeutel-Entwickler Adolf Rambold stirbt" (בגרמנית). נבדק ב-2018-08-03.
↑    Andy Bloxham, ‏Tea bag to celebrate its century, The Telegraph, 13 June 2008
↑  Dubrin, Beverly (2010). Tea Culture: History, Traditions, Celebrations, Recipes & More. Charlesbridge Publishing, p. 35. ISBN 1607343630
↑  "Tea Bags on Colnect". colnect.com (באנגלית). נבדק ב-2018-12-18.
↑  "Tea Labels on Colnect". colnect.com (באנגלית). נבדק ב-2019-03-01.
↑  jbritton (2009-06-29). "Tea bag folding". Britton.disted.camosun.bc.ca. אורכב מ-המקור ב-2009-08-03. נבדק ב-2009-07-15.
↑  Keuskamp, Joost A. (ביולי 2013). "Tea Bag Index: a novel approach to collect uniform decomposition data across ecosystems". Methods in Ecology and Evolution. 4 (11): 1070–1075. doi:10.1111/2041-210X.12097. {{cite journal}}:  (עזרה)
↑  Ogden, Lesley Evans (5 ביוני 2019). "How teabags became a secret weapon in the fight against climate change". New Scientist. נבדק ב-31 ביולי 2019. {{cite news}}:  (עזרה)
שלושה סוגים שונים של תה, הארוזים בתיונים נפרדים
שקיות תה עגולות
תיונים בצורת פרמידה, עם תווית המסייעת להוצאת התיון בתום החליטה
תושב ארעי

תושב ארעי היא הגדרה חוקית לאדם שלו הזכות להתגורר באופן זמני במדינה מסוימת, והוא מממש זכות זו ללא כוונה לכונן בה את מושבו או תוך כדי תהליך ניסיון להפוך לתושב קבע או אזרח. זהו סטטוס שבין תייר לבין תושב קבע.
ברוב המדינות הזכות להיות תושב ארעי מוגבלת בזמן ובתום בתקופה יש לצאת מהמדינה ולרוב יש לשהות פרק זמן מסוים מחוץ למדינה לפני שניתן לחזור אליה. בארצות רבות מעמד זה תלוי בקיומו של מעסיק שמוכן להעסיק את התושב הארעי, כלומר זהו מעמד של מהגר עבודה לטווח קצר.
תושב ארעי בישראל

תושב ארעי היא ההגדרה החוקית לאדם המתגורר בישראל ואינו תושב קבע.
מעמד זה מעניק זכויות סוציאליות מסוימות כגון דמי אבטלה, הבטחת הכנסה, קצבת נכות ועוד.
סטטוס זה מוענק לתקופה של 3 שנים וניתן להאריכו עד שנתיים בכל הארכה.
תושב ארעי בישראל > קריטריונים לקבלת רישיון תושב ארעי

עולה בכוח - אדם הזכאי בהסתמך על חוק השבות לאשרת עולה או תעודת עולה ומעוניין לשהות בישראל לתקופה של עד שלוש שנים על מנת  לבחון עלייה לישראל.
תלמיד - אדם (ומשפחתו) המעוניין לשהות בישראל למטרת לימודים או השתלמות.
איש דת - אדם (ומשפחתו) שמוסד דת בישראל מעוניין בו לצורך מילוי תפקיד דתי.
אחר - אדם המעוניין לשהות בישראל ואינו נמנה עם הקריטריונים הרשומים לעיל.
הרישיון עלול לפקוע במידה ובעל הרישיון השתקע במדינה אחרת או אם ישנה התניה ברישיון שבעל הרישיון הפר.
ראו גם

תושב קבע
תהילים ל"א

בחלון השמאלי מופיע הפסוק: "בידך אפקיד רוחי פדיתה אותי ה' אל אמת"
תהילים ל"א הוא המזמור ה-31 בספר תהילים ומיוחס לדוד המלך. המזמור הוא אחד מתשעה מזמורים הפותחים ב'לַמְנַצֵּחַ מִזְמוֹר לְדָוִד'. קריאת הפרק הומלצה בספרי הסגולות כמועילה נגד עין הרע.
תוכן המזמור

מזמור ל"א מורכב מעשרים וחמישה פסוקים. ומחולק לשני חלקים על פי מבנה דומה:
תוכן המזמור > א'-ט

המשורר פותח את המזמור בהצהרה על אמונו באלוהים (ב'), ועובר לתפילה לאלוהים שישמע לבקשתו "הַטֵּה אֵלַי אָזְנְךָ מְהֵרָה הַצִּילֵנִי" (ג'),
לאחר מכן הוא חוזר ומוסיף בתיאוריו את אמונו וביטחונו באלוהים ומבקש שיציל אותו מצרותיו (ה'). הוא מעלה שתי סיבות לבקשה שלו;
סיבה ראשונה: אלוהים הוא שיכול להציל ולהושיע: "בְּיָדְךָ אַפְקִיד רוּחִי פָּדִיתָ אוֹתִי ה' אֵל אֱמֶת" (ו')
סיבה שנייה: אלוהים עוזר לאוהביו ובוטחיו ולא לשונאיו (ז').
לאחר הישועה, מודה המשורר לאלוהים: "אָגִילָה וְאֶשְׂמְחָה בְּחַסְדֶּךָ אֲשֶׁר רָאִיתָ אֶת עָנְיִי יָדַעְתָּ בְּצָרוֹת נַפְשִׁי" (ח').
תוכן המזמור > י'-כ"ה

גם חלקו השני של המזמור נפתח בתפילה לישועה: "חׇנֵּנִי ה' כִּי צַר לִי עָשְׁשָׁה בְכַעַס עֵינִי נַפְשִׁי וּבִטְנִי" (י'). המשורר מרחיב מעט על בעיותיו: "כִּי שָׁמַעְתִּי דִּבַּת רַבִּים מָגוֹר מִסָּבִיב בְּהִוָּסְדָם יַחַד עָלַי לָקַחַת נַפְשִׁי זָמָמוּ" (י"ד).
כמו בתחילת הפרק, גם בחלקו השני המשורר ממשיך לנמק את בקשתו. בפתיחה מפרט המשורר את הביטחון שלו באלוהים: "וַאֲנִי עָלֶיךָ בָטַחְתִּי ה' אָמַרְתִּי אֱלֹהַי אָתָּה" (ט"ו).
בהמשך הוא מצהיר כי רק בזכותו הוא ניצל מיד אויביו: "בְּיָדְךָ עִתֹּתָי הַצִּילֵנִי מִיַּד אוֹיְבַי וּמֵרֹדְפָי" (ט"ז) ומודה לאלוהים על הגמול שהוא נותן לחסידיו: "מָה רַב טוּבְךָ אֲשֶׁר צָפַנְתָּ לִּירֵאֶיךָ פָּעַלְתָּ לַחֹסִים בָּךְ נֶגֶד בְּנֵי אָדָם" (כ').
כמו בחלקו הראשון של הפרק, אחרי תחינתו מקבל המשורר ישועה ומודה לאלוהים: "בָּרוּךְ ה' כִּי הִפְלִיא חַסְדּוֹ לִי בְּעִיר מָצוֹר" (כב).
המזמור נחתם בחיזוק ידי חסידי האלוהים: "חִזְקוּ וְיַאֲמֵץ לְבַבְכֶם כָּל הַמְיַחֲלִים לַה'" (כ"ה).
בתרבות

הפסוק האחרון של המזמור "חִזְקוּ וְיַאֲמֵץ לְבַבְכֶם כָּל הַמְיַחֲלִים לַה'" זכה ללחן וביצוע של הזמר הדתי ביני לנדאו. בשיר "כל המיחלים", מתוך האלבום "מעבר לגבולות".
לקראת מופעי "צמאה" בשנת 2016 שר עמיר בניון את חלקו הראשון של הפסוק השני בפרק בביצוע מולחן: "בְּךָ ה' חָסִיתִי אַל אֵבוֹשָׁה לְעוֹלָם", השיר נקרא "בך ה' חסיתי".
(האמת היא שהניגון הזה הוא על פסוק דומה מפרק עא בתהילים. הניגון הולחן לכבוד יום ההולדת של הרבי מליובאוויטש ליום הולדתו ה-70 בשנת תשלב. לתיקונכם)
ב-14 בדצמבר 2020 מזכיר המדינה של ארצות הברית דאז מייק פומפאו בעמוד הטוויטר שלו גם כן את הפסוק האחרון במזמור.
הערות שוליים

↑  תהילים נגד עין הרע, באתר מוקד תהילים ארצי, ‏ב' בתמוז ה'תשע"ט
↑  בנימין לנדאו - כל המיחלים, באתר שיא מיוזיק, ‏כ' באלול ה'תש"ע
↑  עמיר בניון // בך ה' חסיתי - מתוך פרויקט צמאה 3, באתר youtube, ‏1 בדצמבר 2016
↑  “Be strong, and let your heart take courage, all you who wait for the Lord!” Psalm 31:24, טוויטר, ‏14 בדצמבר 2020
תערובת (הלכה)

ביעור חמץ
במסגרת דיני הכשרות שבהלכה, תערובת היא דבר אסור ודבר מותר שהתערבבו, כגון מזון כשר עם מזון טרף או כלי כשר עם כלי טרף.
דינה של תערובת כזאת (האם מותר, בדיעבד, לאכול אותה) אינו חד-משמעי, אלא הוא תלוי במספר גורמים: מה היה חום התערובת, מאיזה חומר עשוי הכלי, מה התערבב לתוך מה ועוד.